cyanic-selkie/wikianc huggingface dataset:
Pronssikauden miekka
Egeanmeri, Etelä-Eurooppa ja muut Välimeren alueet
Minolaisen- ja mykeneläisen kulttuurin (keskinen- ja myöhäinen egealainen pronssikausi) miekat on Sandarsin vuosina 1961–1963 julkistetun luokittelun mukaisesti tyypit A–H. Miekat, jotka ovat tyyppiä A (ruodottomat miekat) ja B (ruodolliset miekat), ovat varhaisimmat noin 1700–1500 eaa. käytetyt miekat. Seuraava kehitysaskel oli levittää kahvan eteen ”sarvet” tai ”tapit” väistimiksi. Tyyppi C (sarvet, ruodollinen miekka) ja D (tapit, ruodollinen miekka) olivat molemmat käytössä 1500–1400 eaa. Sitten luokitellaan tikareiksi tai lyhyiksi miekoiksi tyypit E ja F, joita käytettiin 1300–1200 eaa. Niiden terä oli leveä ja kahvan päässä oli T-kirjaimen muotoinen nuppi. Samaan aikaan oli käytössä myös pitemmät miekat G ja H, joiden pituus vaihteli 38–83 senttimetriä. Näiden väistin tunnetaan ”sarvien” nimellä. Tyyppi H liitetään Merikansoihin, jotka hyökkäsivät eri kaupunkivaltioiden kimppuun 1200 eaa. Tyypit E–H olivat samanaikaisia Naue II -tyypin miekkojen kanssa, joita valmistettiin Kaakkois-Euroopassa.
Afrikan koillisosassa Egyptin alueella oli varhain käytössä piikivestä ja kuparista valmistettuja keihäitä, tikareita ja taistelukirveitä. Kun egyptiläiset joutuivat vuonna 1783 eaa. vastatusten Hyksojen kanssa, tutustuivat he sirppimäiseen lyömäaseeseen khopeshiin. Se oli 50–60 senttimetriä pitkä ja sillä oli terävä leikkaava osa ja sen kärki oli taivutettu koukuksi. Asetta valmistettiin ensin pronssista ja myöhemmin raudasta. Se mainitaan Vulturesin steelassa noin 2500 eaa., mutta varhaisin löytö on vasta 1800 eaa. käytetty pronssinen khopesh. Khopeshin käyttö ajatellaan loppuneen noin 1300 eaa.
Keski- ja myöhäispronssikaudella 1700–1200 eaa. Pojoen laakso ja Etelä-Alpit tuottivat runsaasti ruodottomia miekkoja. Näiden alueiden miekkoja on löydetty Pohjois-, Keski- ja Länsi-Euroopasta. Noin 1450 eaa. kehitettiin Pohjois-Italiassa ruodollisia miekkoja, joita kutsutaan Naue II -tyypin miekoiksi. Niitä vietiin Alppien pohjoispuolelle, ja pian niitä valmistettiin myös Karpaateilla ja Tonavan jokilaaksossa sekä Brittein saarilla. Naue II oli käytössä noin 700 vuotta, ja siitä tuli tehokas taisteluase, jolla voi sekä pistää että lyödä vastustajaa. Asetyyppi levisi Länsi-, Keski- ja Kaakkois-Eurooppaan ja Välimeren saarille.
Kaakkois-Eurooppa, Keski-Eurooppa ja Skandinavia
Kaakkois-Euroopassa, joka sisältää Balkanin, Tonavan alueen ja Karpaattien vuorialueet, sijaitsee pronssinkäytön paneurooppalainen alkukehto. Siellä alkoi pronssimetallien ja valutekniikan kehittely ja se kuului osana Mustanmeren ympärysalueiden kauppaverkostoon. Kaakkois-Eurooppa osallistui alusta alkaen eurooppalaisen pronssiesineiden perustuotantoon. Se sai miekan esikuvansa joko transkaukasukselta tai suoraan Anatoliasta. Myöhemmin sekä Egeanmeren kaupunkivaltiot että Keski-Euroopan yhteisöt toimivat Kaakkois-Euroopan kanssa läheisessä yhteistyössä.
Skandinaviaan alkoi virrata pronssiesineitä ja pronssimiekkoja, kun Itä- ja Pohjanmeren rannikoiden meripihkakauppa käynnistyi Keski-Euroopan välillä. Alppien ympäristön väestöt välittivät meripihkaa Välimerelle ja välittivät valmiita pronssiesineitä, miekkoja ja pronssiharkkoja meripihkan vastineeksi. Aluksi kauppaa käytiin pääasiassa Württenbergin ja Baijerin alueiden Naue I -tyypin ja kahdeksankulmaisten kahvaisten miekoilla, mutta periodilla III ne muuttuivat Naue II -tyypin miekoiksi. Monet pronssiesineet ja etenkin miekat tuotiin Tanskaan periodista III alkaen Transsilvanian länsipuolelta.
Sen sijaan Etelä-Norjassa, Etelä-Ruotsissa ja Länsi-Suomen rannikolla asehankinnat olivat vähäiset ja mitä kauemmaksi mennään Tanskasta, sen sattumanvaraisempaa on ollut miekkojen löytäminen. Voidaan ajatella niin, että miekkojen hankkiminen oli helpompaa meripihkaa tuottavilla kuin muita hyödykkeitä tuottavilla alueilla.
Länsi-Eurooppa ja Britannia
Atlantin rannikkoa seuraava Länsi-Euroopan osa alkaa Alankomaista, sisältää luoteispuolen Ranskasta ja pohjoispuolen Iberiasta, sekä Brittein saaret. Koska Etelä-Englannissa on sekä kuparia että runsaasti tinaa, osallistui Britannia Euroopan pronssikauden metallintuotantoon 2300 eaa. lähtien. Sen metallista kiinnostuivat Egeanmeren kaupunkivaltiot, jotka kytkivät Britannian mukaan paneurooppalaiseen kauppaverkostoon. Monet sen tuotteet ovat omintakeisia, mutta ne seuraavat eurooppalaisia päätrendejä myös miekkojen osalta. Pistomiekkoja alettiin valmistaa Britanniassa ja Irlannissa noin 1700 eaa. Muut osat Länsi-Eurooppaa olivat kytköksissä sekä Keski-Eurooppaan, Välimerelle että Britanniaan.
Venäjä ja Länsi-Siperia
Kun metallurgia levisi Anatoliasta pohjoiseen ja saavutti metallipitoisten Kaukasusvuorten alueet, alettiin sielläkin jäljitellä eteläisten seppien tuotteita. Ensimmäisten tikareita pitempien aseiden käyttötapa oli pistää vastustajaa, ja niitä valmistettiin esimerkiksi Trialetin kulttuurissa. Ne ilmaantuvat alueen kurgaaneihin lähes samaan aikaan kuin Egeanmeren vastaavat aseet, ja niiden tekniset ratkaisutkin ovat samanlaiset. Monet kurgaanihautojen piirteet liittävät ne Egeanmeren kulttuureihin, joten ne voidaan karkeasti ajoittaa samanaikaisiksi eli noin 1700–1600 eaa. Trialetin kulttuurin miekat toimivat perusmallina alueen uusille miekoille.
Etelä-Aasia
Ensimmäiset eteläaasialaiset miekat ovat arkeologisten löytöjen valossa Harappassa noin 2300 eaa. kuparista valmistettuja lyhyitä miekkoja. Niitä käytettiin sittemmin Gangesin, Jamunan ja Doabin jokilaaksoissa. Miekkoja valmistettiin sekä kuparista että pronssista. Erityisiä miekan variaatioita tunnetaan Fatehgarhin laaksosta. Ne on ajoitettu vaihtelevasti 1700–1400 eaa., mutta miekkojen lukumäärä lisääntyi ensimmäisellä vuosituhannella eaa. selvästi.
Itä-Aasia
Koska Itä-Aasiasta ei vielä tunneta metallikauden kulttuureja ennen Kiinan alueen pronssikautta, voidaan ajatella, että metallin käsittelytaito on keksitty itsenäisesti tai sen idea on saatu käytäessä kauppaa Etelä-Aasian, Lähi-idän tai Euroopan kanssa. Ensimmäiset aseet valmistettiin kivestä, ja sama koskee alkeellisia miekkoja. Pronssin käytön oppiminen kuitenkin käynnisti metallisten tikarien ja veitsien kehitystyön Shang-dynastian (1600–1046 eaa.) aikana. Vallan siirryttyä Zhou-dynastialle (1045–256 eaa.) aseet olivat lyhyitä, kaksiteräisiä ja yhdellä kädellä käytettäviä pronssimiekkoja. Qin-dynastian aikana (221–207 eaa.) asevalikoima kasvoi kaksikätisiin teräsmiekkoihin.
Montecatini
Montecatini voi tarkoittaa seuraavia:
Isabel Díaz Ayuso
Isabel Díaz Ayuso (s. 17. lokakuuta 1978 Madrid) on espanjalainen poliitikko. Ayuso on Madridin itsehallintoalueen aluejohtaja.
Ayuso opiskeli informaatiotieteitä ja erikoistui poliittiseen viestintään Madridin Complutense-yliopistossa. Hän on työskennellyt monissa viestimissä, erityisesti radiossa.
Ayuso liittyi Kansanpuolueeseen vuonna 2005 Pablo Casadon ollessa Kansanpuolueen nuorisojärjestön (Nuevas Generaciones del Partido Popular) puheenjohtaja. Ayusoa pidetään Casadon läheisenä ystävänä.
Jotain on mulla mielessäni
Jotain on mulla mielessäni on suomalaisen laulaja Maarit Hurmerinnan 9. studioalbumi. Se julkaistiin vuonna 1990.
Lester
Lester on englannin kielessä sekä sukunimi että miehen etunimi. Vuonna 2023 Suomen väestötietojärjestelmässä oli 18 elävää henkilöä, joiden sukunimi oli Lester.
Tunnettuja henkilöitä, joiden etunimi on Lester
Lisäksi:
Nord-Aurdal
Nord-Aurdal on yksi Norjan kunnista. Se sijaitsee Opplandin läänissä. Kunnan keskustaajama on Fagernes. Kunta on pinta-alaltaan noin 908 neliökilometrin suuruinen, ja asukastiheys on 7 as./km². Kunnan korkein kohta on Duptjernkampen, joka kohoaa 1 325 metrin korkeuteen. Tammikuussa 2013 tehdyn väestönlaskennan mukaan Nord-Aurdalin kunnassa oli 6 396 asukasta.
Paskolammi (Kärppälä)
Paskolammi on Pirkanmaalla Sastamalassa sijaitseva lampi, joka kuuluu Kokemäenjoen vesistön Kokemäenjoen alueen Kuloveden alueeseen. Lampi on osa Piimäsjärven valuma-alueesta, jonka laskujoki Kärppälänjoki laskee Kärppälänlahdessa Kuloveteen Kärppälässä.
Nord-Aurdal
Nord-Aurdalin vaakunassa on tunturikatkeron kukkia.
Paskolammi (Kärppälä)
Maantiede
Lammen pinta-ala on 2,2 hehtaaria ja sen pituus on 350 metriä ja leveys 100 metriä. Siihen laskee vain yksi oja Pehkusuolta ja sen luusua sijaitsee lammen itärannalla, josta saa alkunsa neljä kilometriä pitkä laskuoja kuivattuun Masojärveen Masojärvi laskee Masojokeen, joka muuttuu alajuoksulla Kärppälänjoeksi. Järven rantaviiva on 0,74 kilometriä pitkä ja ranta on pääosin soista metsämaastoa. Ranta on rakentamatonta eikä sinne johda teitä.
Historia
Vuoden 1855 Kalmbergin kartastossa Paskolammin nimi on kirjoitettu "Paskajärvi". Järven vedenpintaa on laskettu hieman.
Mazda 626
200px|pienoiskuva|oikea Mazda 626 on Mazdan vuosina 1978–2005 valmistama ylemmän keskiluokan automalli, jota valmistettiin viiden sukupolven verran. Mallin nimenä oli Japanissa Mazda Capella. Vientimarkkinoille sitä myytiin 626-nimellä. Suomessa auto tuli myyntiin 1979. Mallin edeltäjä oli (myös Capellaan perustuva) Mazda 61x -sarja. Mallin valmistus lopetettiin vuonna 2005 ja seuraajaksi tuli Mazda6.
Claymore
Claymore on kahdesta erilaisesta skotlantilaisesta miekkatyypistä englanninkielessä käytetty nimitys. Sana on englantilainen väännös gaelinkielisestä termistä claidheamh mòr, kirjaimellisesti "iso miekka" eli kahdenkäden miekka.
Volgogradin alueen lippu
thumb|Volgogradin alueen lippu.
Claymore
Varsinaiset claymore-miekat olivat käytössä noin vuosina 1500—1650. Ne olivat noin 55 tuumaa (1,4 m) pitkiä, terä oli noin metrin pituinen ja lähes puoli metriä pitkä kahva oli tarkoitettu yksinomaan kahden käden käyttöön. Miekkojen säilät olivat usein mannereurooppalaista tekoa, mutta tavallisesti Skotlannissa suosittiin hieman leveämpää terää kuin mantereella. Leveämpi terä voitiin valmistaa ohuemmaksi ja silti riittävän jäykäksi ja siten sen leikkuuominaisuudet paranivat pisto-ominaisuuksien kustannuksella.
Toisen kerran claymore-nimeä käytettiin erheellisesti skotlantilaisjoukkojen umpiväistimisistä ( gael. dòrn-chur, engl. basket hilt ) miekoista 1700-luvulla.
Volgogradin alueen lippu
Lipussa on samat värit kuin Venäjän lipussa: valkoinen, sininen ja punainen. Lipun kaksi sinistä raitaa vasemmalla symboloivat alueen jokia Volgaa ja Donia. Lipun keskelle on kuvattu valkoinen Stalingradin taistelun muistoksi pystytetty Äiti synnyinmaa -patsas.
Sturm und Drang (yhtye)
Sturm und Drang oli Vaasassa vuonna 2004 perustettu ja 2014 hajonnut suomalainen metalliyhtye. Sen tyyli oli hyvin power metal -painotteista, mutta yhtyeen musiikissa oli vaikutteita myös perinteisemmästä heavy metalista ja hard rockista. Suomessa ja muissa Pohjoismaissa yhtyeen levy-yhtiö oli Helsinki Music Company ja muualla Euroopassa saksalainen GUN Records. Yhtye sai aloittaessaan huomiota jäsentensä nuoren iän ansiosta: ensimmäisen levyn ilmestyessä Sturm und Drangin jäsenet olivat 15–16-vuotiaita. Yhtye esiintyi uransa aikana Suomen lisäksi muun muassa Saksassa, Japanissa ja Italiassa. Sturm und Drangin kahta ensimmäistä levyä on myyty yhteensä lähes 100 000 kappaletta.
Yhtyeen perustaminen ja ensimmäinen albumi (2004–2007)
Idean yhtyeen perustamisesta saivat laulaja-kitaristi André ja basisti Henrik ollessaan kotimatkalla Judas Priestin konsertista vuonna 2004. Keikan jälkeen pojat päättivät perustaa yhtyeen. He pyysivät mukaan samassa koulussa olleet Callen ja Jepen. Pojat soittivat covereita Callen kellarissa muun muassa Judas Priestiltä ja Diolta. Vain pari viikkoa tämän jälkeen heillä oli ensimmäinen esiintyminen. Esiintymisen jälkeen yhtye tajusi tarvitsevansa toisen kitaristin, joten mukaan pyydettiin Andrén vanha ystävä Alex. Nimensä Sturm und Drang otti Saksassa 1700-luvulla vaikuttaneesta samannimisestä kirjallisuus- ja musiikkiliikkeestä.
Yhtyeen ensimmäinen single, ”Rising Son”, julkaistiin helmikuussa 2007. Se sijoittui Suomen virallisen singlelistan sijalle neljä. Ensimmäinen albumi, Learning to Rock, julkaistiin toukokuussa. Se nousi julkaisuviikollaan Suomen virallisen albumilistan sijalle kolme. Toukokuussa yhtye teki GUN Recordsin kanssa levytyssopimuksen Eurooppaan. Keski-Euroopassa albumi julkaistiin elokuussa ja Japanissa marraskuussa. Suomessa debyyttialbumia myytiin platinalevyyn oikeuttava määrä.
Kiertueita ja toinen albumi (2008–2009)
Ensimmäiselle Euroopan kiertueelleen yhtye lähti loka-marraskuussa 2007. Yhtye esiintyi Saksassa, Puolassa, Tšekissä, Unkarissa, Itävallassa, Sveitsissä ja Italiassa Apocalyptican ja Stam1nan lämmittelijänä. Vuodeksi 2008 suunniteltu Euroopan-kiertue peruuntui kotimaiden kiireiden takia.
Vuonna 2008 Sturm und Drang äänestettiin vuoden yhtyetulokkaaksi Emma-gaalassa. Yhtyeen toinen albumi, Rock ’n Roll Children, julkaistiin marraskuussa 2008. Sitä myytiin Suomessa viikon aikana kultalevyyn oikeuttava määrä, 15 000 kappaletta. Albumi debytoi Suomen albumilistan sijalla kaksi. Japanissa albumi julkaistiin marraskuussa, ja vuoden 2009 alussa muissa Pohjoismaissa ja Keski-Euroopassa. Yhtyeen kaksi ensimmäistä albumia tuotti suomalainen Jimmy Westerlund.
Tauko ja muutoksia kokoonpanoon (2009–2010)
Yhtye jäi tauolle vuoden 2009 aikana. Tauko venyi suunniteltua pidemmäksi, koska uudelle albumille ei löydetty sopivaa tuottajaa. Monet tuottajista olisivat halunneet tehdä albumin, josta yhtye on helppo tunnistaa. Yhtye itse kuitenkin halusi tehdä jotain erilaista. Lopulta tuottajaksi valittiin yhtyeen aiemmatkin albumit tuottanut Jimmy Westerlund. Alkuvuodesta 2010 yhtyeen basisti Henrik Kurkiala erosi yhtyeestä, ja yhtye alkoi etsiä uutta basistia. Vuoden 2010 syksyllä yhtye löysi uuden basistin, Joel Wendlinin, joka on yhtyeen jäsenten hyvä ystävä. Vuoden 2011 alkupuolella kitaristi Alex Ivars erosi yhtyeestä ja hänen tilalleen otettiin Jani Kuoppamaa.
Kolmas albumi ja yhtyeen lopettaminen (2011–2014)
Huhtikuussa 2011 yhtye oli äänittänyt kaksi kappaletta tulevalle kolmannelle albumilleen. Maaliskuussa 2012 albumi oli miksausta vaille valmis julkaistavaksi Pohjoismaissa, Keski-Euroopassa ja Japanissa. Yhteensä yhtye teki 30 kappaletta, joista 10 julkaistiin albumilla. 21. syyskuuta 2012 yhtye julkaisi uuden albumin, nimeltään Graduation Day. Sen ensimmäinen single on nimeltään ”Molly the Murderer”. Kappaleen musiikkivideon on ohjannut Marko Mäkilaakso. Albumin toisena singlenä julkaistiin kappale Goddamn Liar syyskuussa 2012.
Yhtyeestä tehtiin Like a rockstar -niminen dokumentti vuonna 2014. Dokumentin tuotti Pampas Produktion AB.
Yhtye lopetti vuonna 2014, kun sen jäsenillä alkoi olla muita suunnitelmia.
Maaliskuussa 2019 julkistettiin, että yhtyeen alkuperäisjäsenet André Linman ja Jeppe Welroos tekevät yhdessä duokiertueen nimellä "An Evening With Sturm und Drang featuring André Linman & Jeppe Welroos".
Muuta
Sturm und Drangin suurin taustavaikuttaja on laulaja André Linmanin isä Patrick Linman, joka on soittanut aikaisemmin kasariheviyhtyeessä Not Yet sekä myöhemmin kevyeen musiikkiin keskittyneessä yhtyeessä Place-2-Go. Patrick kirjoitti Andrén kanssa kaikki kappaleet, ja toimi myös yhtyeen managerina. Musiikillisiksi vaikutteikseen Sturm und Drangin jäsenet ovat kertoneet Kissin, Iron Maidenin, Dion ja Judas Priestin.
Järvenpään yhteiskoulu
Järvenpään Yhteiskoulu on vuosiluokat 1–9 käsittävä noin 800 oppilaan ja 110 opettajan yhtenäiskoulu lähellä Järvenpään keskustaa. Koulu sijaitsee Järvenpään kirkon ja urheilukentän vieressä. Koulun rehtorina toimii Pia Pohjanpalo.
Historia
Koulu aloitti toimintansa vuonna 1928. Samassa rakennuksessa on toiminut ennen myös Järvenpään lukio, mutta vuodesta 2003 lähtien rakennuksessa on toiminut vain yläaste lukion siirryttyä uusiin tiloihin Lukionkadulle. Yhteiskoulua on kunnostettu viime vuosina, muun muassa ruokala sekä käsityö- ja kotitalousluokat on uusittu täysin. Vanha yläkoulurakennus aiotaan purkaa 2023 loppupuolella tai 2024 alkupuolella. Yhteiskoulu yhdistettiin läheisen Keskustan koulun kanssa yhtenäiskouluksi vuonna 2009 ja 2019 yhteiskouluun yhdistettiin Juholan koulu.
Vuonna 2023 valmistui uusi uudisrakennus, ja samalla kouluun tuli 300 lisää oppilasta, uudisrakennuksen rakennushankkeen ivnestointibudjetti oli 20,16 miljoonaa euroa (sis. kalusteet, taide yms). Vanhan kansakoulun rakennus peruskorjataan ja uudisrakennusta laajennetaan vielä 2024, jonka investointibudjetti on 20,8 miljoonaa euroa (sis. kalusteet, taide yms.), eli koko hanke maksaa kaikenkaikkiaan n. 41 miljoonaa euroa. Kun koko rakennushanke on valmis, koulun tilat on mitoitettu 1100 oppilaalle, ja n. 125 henkilökunnan jäsenelle. Myös Juholan koulu puretaan hankkeen valmistuttua. Koko rakennushanke on suunniteltu valmistuvan 2025 lopulla. Uudisrakennuksen katolla on aurinkopaneelit.
HMS Mounts Bay
HMS Mounts Bay (viirinumero K627) oli Britannian kuninkaallisen laivaston Bay-luokan fregatti. Alus poistettiin palveluksesta ja myytiin 1961 Portugalille, joka liitti sen laivastoonsa nimellä NRP Vasco da Gama.
Valmistus
Alus tilattiin 25. tammikuuta 1943 Loch-luokan freagattina Loch Kilburnienä William Pickersgill and Sons Limitediltä South Bankista Middlesboroughsta, mikä kuitenkin siirrettiin loppuvuodesta 1943 Bay-luokkaan. Köli laskettiin 23. lokakuuta 1944. Alus laskettiin vesille 8. kesäkuuta 1945, mutta työt keskeytettiin sotatoimien päätyttyä. Se makasi valmistajan telakalla, kunnes 20. maaliskuuta 1946 runko hinattiin John I. Thornycroft and Companyn telakalle Woolstoniin Southamptoniin viimeisteltäväksi. Alus valmistui 11. huhtikuuta 1949.
Palvelus
Alus liitettiin palvelukseen otettaessa 4. fregattilaivueeseen. Aluksen vastaanottotestien ja miehistön koulutuksen Britanniassa päätyttyä alus lähti laivueeseensa, joka oli sijoitettuna Kauko-Itään. Saavuttuaan alus oli osa Yhdistyneen kuningaskunnan taisteluosastoa Sasebossa Japanissa yhdessä muiden Kansainliiton maiden alusten kanssa, jotka operoivat Korean rannikolla tukien Korean sodan sotatoimia.
Alus sijoitettiin reserviin toukokuussa 1960 Portsmouthissa ja poistolistalle vuonna 1961.
NRP Vasco da Gama
Portugali osti 1961 aluksen, jonka liitti laivastoonsa nimellä NRP Vasco da Gama. John I. Thornycroft and Companyn huollettua aluksen se luovutettiin Portugalin laivastolle, joa otti sen palvelukseen 3. elokuuta 1951. Portugali poisti aluksen käytöstä 1971 ja myi sen romutettavaksi.
Väärälammi (Hämeenlinna, Könnölä)
Väärälammi on Kanta-Hämeessä Hämeenlinnassa Könnölän kylän lähellä sijaitseva lampi.
Maantietoa
Lammen pinta-ala on 1,3 hehtaaria ja se on 250 metriä pitkä ja 150 metriä leveä. Lampi jää yhdessä muiden järvien kanssa Metsolanharjun ja Porttilanharjun sisältävän eteläpuolelle. Sen rantaviivan pituus on 650 metriä ja sen rannat ovat suota. Lampi on autio eikä sinne tule tietä.
Komori
Komori voi tarkoittaa seuraavia asioita:
Huelet Benner
Huelet Benner on saavuttanut olympialaisissa kultaa Helsingissä 1952 50 m vapaapistoolissa. Lisäksi hän on saavuttanut lukuisia MM-mitaleita, joista kirkkaimpia ovat 25 m olympiapistoolin maailmanmestaruudet Buenos Airesissa 1949 ja Oslossa 1952, sekä 50 m vapaapistoolin maailmanmestaruus Caracasessa 1954. Pan-Amerikan kisoista Benner saavutti kaikkiaan 7 kultamitalia vuosina 1951 ja 1955.
Fredric Weigel
Fredric Weigel (s. 23. huhtikuuta 1992 Tukholma, Ruotsi) on ruotsalainen jääkiekkoilija. Hän on pelipaikaltaan keskushyökkääjä.
Pelityyli
Elite Prospects -sivuston mukaan Weigel on taitava sentteri, joka on varustettu hyvillä käsillä ja kiekonhallintataidoilla. Hän pelaa hyvää kahden suunnan peliä, on luova ja tekee hyvin pisteitä. Weigel on myös hyvä syöttämään. Hänen tulisi kuitenkin lisätä massaa ja voimaa.
Seuraura
Weigel on Haninge HF:n kasvatti. Hän siirtyi juniorina sittemmin Hammarby IF:ään ja sieltä viisi vuotta myöhemmin Djurgårdens IF:ään. Weigel oli kaudella 2007–2008 seuran U16-junioreiden paras pistemies ja syöttäjä tehoilla 6+12=18, joilla hän voitti koko U16 SM:n syöttöpörssin ja jakoi pistepörssin kolmannen sijan Färjestad BK:n Erik Thorellin kanssa. Weigel pelasi osan kaudestaan myös Djurgårdenin J18-junioreissa, jossa hän voitti kauden päätteeksi J18 Allsvenskanin mestaruuden. Kaudella 2008–2009 Weigel voitti tehoilla J18 Elitin itäisen lohkon piste- ja syöttöpörssin tehoilla 13+30=43 sekä tehotilaston lukemalla +27. Hän voitti myös Stockholm 1:n joukkueessa TV-Puckenin piste- ja syöttöpörssin tehoilla 5+17=22 sekä tehotilaston lukemalla +23. Kauden 2009–2010 Weigel pelasi suurimmaksi osaksi Djurgårdenin J20-junioreissa, mutta hän vahvisti myös seuran J18-junioreita, joiden sisäisen maalipörssin voiton Weigel jakoi pudotuspeleissä viidellä osumallaan Mika Zibanejadin kanssa. Hän voitti kauden päätteeksi J18 Allsvenskanin hopeaa.
Kaudella 2010–2011 Weigel oli tehoilla 9+38=47 Djurgårdenin J20-junioreiden paras pistemies ja syöttäjä. Hän sijoittui koko J20 SuperElitin syöttöpörssissä toiseksi ja pistepörssissä kuudenneksi. Weigel voitti kauden päätteeksi sarjan pronssia. Hän debytoi samalla kaudella myös Djurgårdenin Elitserien-joukkueessa, jossa Weigel pelasi ensimmäisen ja kauden ainoaksi jääneen ottelunsa runkosarjan viimeisellä kierroksella 5. maaliskuuta 2011 vieraissa Timrå IK:ta vastaan. Hän sai ottelussa jääaikaa 3.25 minuuttia. Kaudella 2011–2012 Weigel nousi Djurgårdenin J20-junioreiden varakapteeniksi. Hän oli joukkueen paras pistemies ja syöttäjä tehoilla 12+25=37. Weigel pelasi kauden aikana kuusi Elitserien-ottelua tehden yhden syöttöpisteen.
Djurgården putosi kaudeksi 2012–2013 Elitserienistä HockeyAllsvenskaniin. Weigel pelasi alkukaudella neljä runkosarja- ja kuusi European Trophy -ottelua, kunnes lokakuussa 2012 hän siirtyi Ruotsin kolmanneksi korkeimmalle sarjatasolle maan I-divisioonan Vallentuna BK:hon. Weigel oli joukkueen kolmanneksi paras pistemies tehoilla 15+31=46. Hän sijoittui myös 149 minuutillaan sarjan jäähypörssissä kolmanneksi. Kaudella 2013–2014 Weigel voitti Vallentunan sisäisen piste- ja syöttöpörssin tehoilla 18+38=56. Loppukaudella hän siirtyi lainalle sarjatasoa alemmas kotikaupunkiinsa Ruotsin II-divisioonan Haninge Anchors HC:hen. Weigel oli Division 1:n nousukarsintasarjassa joukkueen paras pistemies ja hän jakoi sisäisen maalipörssin voiton Stefan Petterssonin kanssa. Haningen kausi päättyi sarjanousuun. Weigel jatkoi joukkueessa myös kaudella 2014–2015. Hän voitti tehoilla 9+47=56 koko Hockeyettanin (ent. Ruotsin I-divisioona) syöttöpörssin ja sijoittui pistepörssissä kolmanneksi. Weigel voitti myös Haningen sisäisen tehotilaston lukemalla +13.
Kaudeksi 2015–2016 Weigel siirtyi jatkamaan Hockeyettan-uraansa vuoden mittaisella sopimuksella Södertälje SK:n riveihin. Hän oli tehoilla 3+36=39 joukkueen paras syöttäjä ja kolmanneksi paras pistemies. Weigel voitti myös koko Allsvenskanin Kvalserien AS:n piste- ja syöttöpörssin tehoilla 4+17=21 sekä tehotilaston lukemalla +13. Södertäljen kausi päättyi vuoden tauon jälkeen sarjanousuun takaisin Allsvenskaniin. Weigel nousi kaudella 2016–2017 joukkueen varakapteeniksi. Hän oli tehoilla 7+24=31 Södertäljen paras syöttäjä ja toiseksi paras pistemies Anton Holmin jälkeen. Kaudella 2017–2018 Weigel oli tehoilla 5+27=32 joukkueen paras syöttäjä ja kolmanneksi paras pistemies. Kaudeksi 2018–2019 hän siirtyi jatkamaan Allsvenskan-uraansa vuoden mittaisella sopimuksella AIK IF:ään. Weigel jakoi tehoilla 9+32=41 sarjan syöttöpörssin toisen sijan Västerås IK:n Mikael Frycklundin ja Karlskrona HK:n Niklas Johanssonin kanssa edellään vain Södertälje SK:n Nicolai Meyer sekä pistepörssin kahdeksannen sijan Västerås IK:n Kalle Östmanin kanssa.
Weigel siirtyi kaudeksi 2019–2020 vuoden mittaisella sopimuksella SM-liigajoukkue Mikkelin Jukureihin. Hän ei kuitenkaan onnistunut saamaan parasta potentiaaliaan esille, eikä lunastanut häneen kohdistuneita pelillisiä odotuksia. Lopulta marraskuussa 2019 Jukurit vuokrasi Weigelin Allsvenskan-joukkue IF Björklöveniin loppukauden ajaksi. Kaudeksi 2020–2021 hän palasi vuoden mittaisella sopimuksella samassa sarjassa pelaavaan AIK IF:ään.
Maajoukkueura
Weigel pelasi alle 18-vuotiaiden Ivan Hlinkan muistoturnauksessa vuonna 2009, jolloin hän voitti pronssia. Weigel pelasi myös alle 19-vuotiaiden World Junior A Challengessa vuonna 2009. Yhteensä hän on pelannut 19 poikien maaottelua.
Tyypin 2 diabetes
Tyypin 2 diabetes eli aikuistyypin diabetes on yleensä aikuisiällä alkanut diabetes mellitus -tyyppinen ihmisillä ilmenevä aineenvaihduntatauti. Taudissa ilmenee toistuvasti korkea veren glukoosipitoisuus eli hyperglykemia, sillä lihasten ja maksan solujen kyky reagoida haiman erittämään insuliinihormoniin on heikentynyt. Solut ovat siis insuliiniresistenttejä. Normaalisti insuliini laskee tehokkaasti veren glukoosipitoisuutta. Tyypin 2 diabetesta kutsutaan välillä nimellä aikuistyypin tai aikuisiän diabetes, vaikka se voi ilmetä myös lapsilla.
Sairastumisriski tyypin 2 diabetekseen on suurin vanhoilla vähän liikkuvilla ihmisillä, jotka ovat lihavia. Riski on suurin jos lihavuus on keskivartalolihavuutta. Tyypin 2 diabetesta hoidetaan ravintoa ja liikuntaa koskevalla neuvonnalla taikka sen ja diabeteslääkityksen yhdistelmällä. Hoidon tavoitteena on laskea pitkän ajan verensokeritasapainosta kertova veren HbA1c-lukema potilaan yksilölliselle tavoitetasolle. Laihtuminen ja liikunnan lisääminen taudin varhaisvaiheessa voi jopa parantaa potilaan. Laihtuminen vähentää haiman rasvoittumista ja tehostaa sen verenkiertoa. Tuloksena on insuliinin tehokkaampi vapautuminen. Metformiini on Suomessa yleisimmin käytetty diabeteslääke. Tyypin 2 diabetes vaatii vain vakavimmissa tapauksissa insuliinia tai sen johdannaisia sisältävien pistosten annostelua osana taudin hoitoa.
Suomen Diabetesliiton mukaan tyypin 2 diabetesta potee noin 350 000 suomalaista ja tämän lisäksi noin 100 000 suomalaista potee tautia tietämättään.
Diabetes lyhentää vuonna 2017 julkaistun tutkimuksen mukaan potilaiden keskimääräistä elinikää lähes neljällä vuodella. Tutkimukseen osallistui yhteensä 1,7 miljoonaa henkeä seitsemästä korkean elintason maasta.
Nimet
Tyypin 2 diabetesta kutsuttiin vuosista 1979–1980 alkaen muun muassa Maailman terveysjärjestön suosituksesta "insuliinista riippumattomaksi diabetes mellitukseksi" (englanniksi non-insulin-dependent diabetes mellitus, lyhenne NIDDM). Tyypin 1 diabetesta taas alettiin kutsumaan "insuliinista riippuvaksi diabetes mellitukseksi" (englanniksi insulin-dependent diabetes mellitus, lyhenne IDDM).
Vuonna 1997 nimet IDDM ja NIDDM korvattiin nimillä "tyypin 1 diabetes" ja "tyypin 2 diabetes" vastaavasti. Nimet IDDM ja NIDDM koskivat vain taudin aiheutumismekanismia. Nimet vaihdettiin, sillä esimerkiksi NIDDM:ää eli tyypin 2 diabetesta potevia luokiteltiin joissakin yhteyksissä aiheutumismekanisminsa (etiologian) sijaan virheellisesti heidän tarvitsemansa hoidon perusteella. Tyypin 2 diabetesta potevat voivat vaatia hoidossaan insuliinia, joten tyypin 2 diabetesta potevien saatettiin sanoa potevan IDDM:ää (eli tyypin 1 diabetesta) NIDDM:n sijaan.
Oireet
Tyypin 2 diabeteksen pääoire on krooninen (jatkuvasti toistuva) hyperglykemia eli liian korkea verensokeri. Hyperglykemia on kuitenkin diabeteksen varhaisvaiheessa useiden vuosien ajan niin lievää, ettei se aiheuta havaittavia oireita. Siksi monet tyypin 2 diabetesta potevat eivät taudin varhaisvaiheessa tiedä sairastavansa diabetesta. Diabetes aiheuttaa oireettomanakin tai vähäoireisena ajanjaksona vaurioita elimistössä, jotka altistavat diabeteksen liitännäissairauksille.
Merkittävä hyperglykemia voi aiheuttaa runsasta virtsaamistarvetta, runsasjanoisuutta (polydipsia), ei ilmeisistä syistä johtuvaa laihtumista ja joskus näön sumeutta sekä nälkäisyyttä. Myös väsymys kuuluu korkean verensokerin aiheuttamiin oireisiin.
Acanthosis nigricans eli taivetummuus tarkoittaa ihopoimuissa ilmeneviä muuta ihoa paksumpia ja kuivempia tummentumia, jotka ovat yleisiä tyypin 2 diabeetikoilla. Tummentumia voi ilmetä jo ennen varsinaista diabeteksen puhkeamista. Acrochordon-luomet (varsiluomi eli ihopolyyppi) ovat myös yleisiä tyypin 2 diabeetikoilla.
Liitännäissairaudet
Diabeetikoilla on normaaliväestöä suurempi alttius saada jokin infektio.
Ketoasidoosi (jossa veressä on liikaa sitä happamoivia ketoaineita) ja hyperosmolaarinen hyperglykeeminen oireyhtymä (jossa veressä on liikaa glukoosia) ovat vakavimpia tyypin 2 diabeteksessa ilmeneviä akuutteja ongelmia, sillä ne voivat johtaa kuolemaan. Molemmat voivat ilmetä osin samanaikaisesti ja ovat yleisimpiä vanhemmilla diabeetikoilla. Ne kuitenkin ovat harvinaisia tyypin 2 diabeetikoilla ilman laukaisevia stressitekijöitä, kuten hiljattain ilmennyttä fyysistä vammaa, kirurgista leikkausta, infektiota (esimerkiksi keuhkokuume tai virtsatieinfektio) tai tietynlaisen lääkityksen aloittamista.
Muita tyypin 2 diabeteksen liitännäissairauksia ovat muun muassa munuaisten vajaatoimintaa aiheuttava diabeettinen nefropatia, mahdollisesti sokeuteen johtava diabeettinen retinopatia ja diabeettinen neuropatia. Neuropatia voi yhdessä diabeteksen aiheuttamien ääreisverenkierron verisuonivaurioiden kanssa johtaa kroonisiin haavaumiin raajoissa, eritoten jaloissa. Loppuvaiheessa haavat voivat vaatia raajan amputaation. Verisuonivaurioiden takia diabeetikoilla on merkittävä riski sairastua sepelvaltimotautiin tai saada aivohalvaus. Tyypin 2 diabetes lisää myös riskiä sairastua Alzheimerin tautiin – riski on diabeetikoilla 1.5–2-kertaa suurempi kuin terveellä väestöllä. Diabeetikoilla on myös noin 2.5-kertaa suurempi riski saada vaskulaarinen dementia. Lisäksi erilaiset syövät ovat tyypin 2 diabeetikoilla muuta väestöä yleisempiä.
Tyypin 2 diabetesta potevien elinaika on taudin liitännäissairauksien takia keskimäärin terveitä lyhyempi. Esimerkiksi 55-vuotiaat tyypin 2 diabetes -diagnoosin saaneet miehet elävät keskimäärin 3.6–11.5 vuotta lyhyemmän elämän kuin terveet. Elinaika riippuu pitkälti siitä, että kuinka hyvin diabeetikko hoitaa tautiaan.
Altistavat tekijät
alt=Keskivartalolihavuus on tyypin 2 diabeteksen riskitekijä|pienoiskuva|Keskivartalolihavuus on tyypin 2 diabetekselle altistava tekijä Merkittävin tyypin 2 diabetekselle altistava tekijä on lihavuus, eritoten keskivartalolihavuus. Muita altistavia tekijöitä ovat korkea ikä, etninen tausta (esimerkiksi Lähi-idästä, Japanista tai Kiinasta kotoisin olevilla on muita suurempi riski sairastua diabetekseen), metabolinen oireyhtymä, sydän- ja verisuonitaudit (nämä ovat merkki diabetekselle altistavista aineenvaihduntahäiriöistä), raskausdiabetes (ilmenee naisilla), tupakointi, vähäinen liikunta, univaje ja epäterveellinen ruokavalio. Esimerkiksi monityydyttymättömässä ruokaöljyssä uppopaistetun ruoan runsasta nauttimista pidetään yhtenä merkittävimmistä kakkostyypin diabeteksen riskiä lisäävistä tekijöistä. Myös suuren glykemiakuorman omaavien ruokien runsas käyttö lisää riskiä sairastua diabetekseen.
Myös tyypin 2 diabeteksen ilmeneminen henkilön sukulaisilla lisää henkilön riskiä sairastua itsekin tyypin 2 diabetekseen. Riski sairastua tyypin 2 diabetekseen on kaksinkertainen, jos toisella vanhemmista on tyypin 2 diabetes, ja viisinkertainen, jos molemmilla vanhemmilla on tyypin 2 diabetes.
Suojaavat tekijät
Vuonna 2019 julkaistun suomalaistutkimuksen mukaan ylipaino eli lievä lihavuus (painoindeksi 25-30) vähentää alle 55-vuotiaiden naisten diabetesriskiä, ja vaikea lihavuus (yli 35:n painoindeksi) lisää sitä yli 54-vuotiailla naisilla. Miehillä puolestaan jo lievä ylipaino tai lihavuus moninkertaistaa diabetesriskin. sepelvaltimotautiin
Tutkimusnäytön kokonaisuus puhuu sen puolesta, että runsasrasvaisten maitotuotteiden käyttö suojaa kakkostyypin diabetekselta, mutta rasvattomien ei.
Ennuste
Tyypin 2 diabetes lyhentää brittipotilaiden elämää keskimäärin 1,7 vuodella. Taudin ennuste riippuu siitä, kuinka hyvin potilaan verensokeri saadaan hallintaan. Esimerkiksi vuonna 2020 julkaistussa tutkimuksessa havaittiin, että yksi huonossa hoitotasapainossa vietetty vuosi, jossa pitkäaikaisesta verensokeriarvosta kertova veren HbA1c-arvo on yli 58 millimoolia/mooli, lyhentää sadalla päivällä tyypin 2 diabeetikoiden keskimääräistä elinikää.
Taudin syyt ja kehittyminen
Tyypin 2 diabetes johtuu erityyppisten solujen heikosta kyvystä reagoida haiman beetasolujen tuottamaan insuliiniin eli insuliiniresistenssistä. Insuliiniresistentit solut eivät ota sisäänsä tehokkaasti veren glukoosia eli verensokeria insuliinin vaikutuksesta, jolloin veren glukoosipitoisuus kasvaa toistuvasti epänormaalin korkeaksi esimerkiksi ruokailun yhteydessä. Korkeaa verensokeria sanotaan hyperglykemiaksi ja se on tyypin 2 diabeteksen pääoire. Keho kuitenkin pyrkii kumoamaan insuliiniresistenssin vaikutusta ja lisää insuliinin tuottoa epänormaalin korkeaksi ennen hyperglykemian ja monien muiden diabeteksen oireiden ilmenemistä. Poikkeavan suurta veren insuliinipitoisuutta sanotaan hyperinsulinemiaksi.
Kauko Laasonen
Kauko Laasonen (s. 8. tammikuuta 1951 Kesälahti) on suomalainen jousiampuja. Hän kilpaili olympialaisissa vuonna 1976. Hän saavutti MM-kilpailuissa henkilökohtaisen pronssimitalin vuonna 1975 sekä kaksi joukkuemitalia. EM-kilpailuissa hän voitti joukkuekilpailun kultaa vuonna 1976. Hän edusti aktiiviurallaan Porin Jousiampujia ja voitti henkilökohtaisen Suomen-mestaruuden vuonna 1978 sekä henkilökohtaisen hallimestaruuden vuonna 1976. Kauko Laasosen veli Kyösti Laasonen on Suomen kaikkien aikojen menestyneimpiä jousiampujia.
Koulutukseltaan "Kake" Laasonen on koneteknikko.
Hakassian lippu
thumb|250px|Hakassian lippu thumb|250px|Hakassian lippu 2002-2003 thumb|250px|Hakassian lippu 1993-2002 thumb|250px|Hakassian lippu 1992-1993 Hakassian lippu on Venäjään kuuluvan Hakassian tasavallan tunnus. Se hyväksyttiin 24. syyskuuta 2003, ja sen mittasuhteet ovat 1:2.
Lippu on jaettu kolmeen yhtä suureen vaakasuoraan raitaan väreiltään ylhäältä alas sininen, valkoinen ja punainen. Vasemmassa reunassa on vihreä pystyraita. Aikaisemmin vaakaraitojen värit olivat ylhäältä alas valkoinen, sininen ja punainen, mutta niiden järjestystä vaihdettiin, jottei lippua sotketa Venäjän lippuun. Vaakasuorat raidat ja niiden värit symboloivat Hakassian kuulumista Venäjään. Vihreä symboloi ikuista elämää, taigaa, keväistä aroa, niittyjä, uudelleensyntymistä ja veljeyttä hakassien välillä. Vihreä on myös perinteinen Siperian symboli. Vihreässä raidassa oleva keltainen merkki viittaa alueelta löydettyihin auringon symboleihin.
Tyypin 2 diabetes
Taudin syyt ja kehittyminen
Diabeteksen myöhäisemmässä hyperglykemiaa ilmentävässä vaiheessa beetasoluja voi tuhoutua merkittävästi. Tällöin myös insuliinin tuotto vähenee.
Insuliiniresistenssi vähentää solujen glukoosin saantia, joten solut alkavat energian saantinsa takaamiseksi tuottamaan ketoaineita eli keho siirtyy kohti ketoosiksi kutsuttua aineenvaihdunnan tilaa. Tässä tilassa esimerkiksi rasvasolut vapauttavat varastoimiaan rasvahappoja ja lihassolut hajottavat proteiinejaan aminohapoiksi. Nämä vaikutukset voivat aiheuttaa vastaavasti diabeteksessa mahdollisesti ilmenevää painon laskua ja lihasheikkoutta. Rasvahapot ja aminohapot päätyvät vereen ja sieltä maksaan, joka tuottaa niistä vereen vapautuvia ketoaineita. Ketoaineet happamoivat verta ja tämä voi johtaa diabeettiseen ketoasidoosikohtaukseen. Rasvahapot myös edistävät LDL:n ja VLDL:n tuottoa maksassa. Näiden tuoton kasvu edistää diabeteksen liitännäisairautena ilmenevää ateroskleroosia.
Osa hyperglykemian glukoosiylimäärästä päätyy virtsaan. Glukoosin mukana virtsaan siirtyy osmoottisesti vettä. Glukoosin mukana diabeetikko menettää ravintoenergiaa, joka edistää diabeteksessa mahdollisesti ilmenevää selittämätöntä laihtumista. Veden menettäminen aiheuttaa janoisuutta ja lisää virtsaamistarvetta. Se voi myös johtaa nestehukkaan. Nestehukka taas voi väkevöidä verta lisäten suhteellisesti veren glukoosi- ja elektrolyyttipitoisuuksia. Tämä voi aiheuttaa vaarallisen hyperosmolaarisen hyperglykeemisen oireyhtymän.
Diagnosointi
pienoiskuva|Verensokerin mittaamisella voidaan todeta diabetes Henkilöllä on todennäköisesti tyypin 2 tai tyypin 1 diabetes jos
Yksiselitteisiä kriteerejä tyypin 1, tyypin 2 tai muiden diabetesmuotojen erottamiselle toisistaan ei ole, vaan varhainen taudin luokittelu perustuu todennäköisimpään vaihtoehtoon. Esimerkiksi ketoasidoosin ilmeneminen potilaalla viittaa vahvasti tyypin 1 diabetekseen. Täydentävät kokeet vahvistavat tarvittaessa diagnoosin. Esimerkiksi C-peptidipitoisuuden mittaus kertoo, ilmeneekö potilaalla insuliinin puutos. Puutos viittaisi tyypin 1 diabetekseen, mutta voi viitata myös johonkin MODY-diabetekseen.
Hoito
Aikuisten kakkostyypin diabetesta hoidetaan brittiläisen terveysviranomaisen antaman virallisen hoitosuosituksen mukaan joko näyttöön perustuvalla, ravintoa ja liikuntaa koskevalla neuvonnalla taikka sen ja diabeteslääkityksen yhdistelmällä. Hoidon tavoitteena on laskea pitkän ajan verensokeritasapainosta kertova HbA1c-lukema potilaan yksilölliselle tavoitetasolle. Veriplasman avulla tehtävä HbA1c-laboratoriomittaus on myös ensisijainen hoidon tehokkuuden seurantamittari. Kyseinen testi on syytä toistaa aluksi kolmen ja myöhemmin kuuden kuukauden välein. Verensokeritasoa mitataan omatoimisesti verensokerimittarilla yleensä vain lääkärin kehotuksesta.
Tyypin 2 diabetesta hoidetaan Suomessa ensisijaisesti elintapamuutoksilla. Esimerkiksi pysyvä laihtuminen normaalipainoon ja säännöllisen liikunnan harrastaminen voivat jopa parantaa vastikään todetun tyypin 2 diabeteksen.
Ruokavalio
Ruokavalion avulla voidaan parantaa glukoositasapainoa ja pienentää valtimosairauksien riskiä merkittävästi. Ruokavalioon vaikuttamalla voi myös parantaa elämänlaatua ja myös diabeteksen remissio voi olla mahdollista saavuttaa. Merkittävä painonlasku etenkin pian diagnoosin saamisen jälkeen voi pysäyttää ektooppisen rasvan kertymisen maksaan ja haimaan ja luotettavasti saada aikaan tyypin 2 diabeteksen remission. Vuonna 2022 julkaistu asiantuntijasuositus toteaa ruokavalion olevan tyypin 2 diabeteksen hoitona tehokkain silloin, kun se korostaa kokokasvisruokaa ja lihan ja muiden eläinperäisten ruokien välttämistä.
Suomalainen Käypä Hoito -suositus suosittaa tyypin 2 diabetesta sairastavalle
Suosituksen pääviesti on tältä osin varsin yhteneväinen myös Euroopan merkittävän diabetesjärjestön EASD:n näyttöön perustuvan suosituksen kanssa. Sen tärkeitä viestejä ovat minimaalisesti prosessoitujen kasviperäisten elintarvikkeiden kulutus; kokojyväviljat, vihannekset, kokonaiset hedelmät, palkokasvit, pähkinät, siemenet ja ei-hydrogenoidut ei-trooppiset kasviöljyt [käytännössä: muut paitsi kookos- ja palmuöljy]. Vastaavasti punaisen ja prosessoidun lihan, natriumin, sokerilla makeutettujen juomien ja jalostettujen viljojen kulutusta on vähennettävä. Runsaan kuidun saannin (vähintään 35g/vrk) korostetaan. Kuidun saannin lisäämiseen kannustavat myös kesällä 2023 päivittyneet pohjoismaiset ravitsemussuositukset.
Predator: Hunting Grounds
Predator: Hunting Grounds on IllFonicin kehittämä ja Sony Interactive Entertainmentin julkaisema ensimmäisen persoonan ammuntapeli. Se julkaistiin huhtikuussa 2020 Windowsille ja PlayStation 4:lle.
Peli sijoittuu nykyaikaan, ja on saanut innoitteita Predator-elokuvasarjan maailmasta.
Tyypin 2 diabetes
Ruokavalio
Glykeemisen indeksin käytöstä apuvälineenä voi olla hyötyä, esimerkiksi siten, että se ohjaa suosimaan runsaammin kuitua sisältäviä ruokia.
Predator: Hunting Grounds
Pelaaminen
Peliä pelataan osana nelihenkistä sotilasryhmää tai Predatorina, joka yrittää löytää ja eliminoida ne. Sotilaan on tarkoitus suorittaa tehtäviä, kuten tuhota tekoälyvihollisia. Sotilaiden täytyy selvitä hengissä ja paeta Predatoria.
Tyypin 2 diabetes
Ruokavalio
Myös hiilihydraattien saantia rajoittavia ruokavalioita on tutkittu ja on olemassa tutkimuksia, joissa on saatu joitakin lupaavia tuloksia. Tutkimukset ovat kuitenkin olleet verraten lyhytkestoisia, ja näyttöä hyödyistä ei ole saatu pitkäaikaisemmissa tutkimuksissa. Lisäksi seurantatutkimuksissa on herännyt huolta siitä, että vähähiilihydraattisilla ruokavalioilla voi olla terveyteen negatiivisia pitkäaikaisvaikutuksia, kuten lisääntynyt sydän- ja verisuonitautien ja syövän kuolleisuus. Uusin eurooppalainen diabetesta sairastavien ravitsemussuositus ei suosita erittäin vähähiilihydraattista/ketogeenista ruokavaliota näytön puutteen ja potentiaalisten turvallisuushuolien vuoksi.
Predator: Hunting Grounds
Vastaanotto
Peli on saanut IGN:n arvostelussa arvosanaksi 5/10.
Peli sai Pelaaja-lehden arvostelussa arvosanaksi 4/10.
Tyypin 2 diabetes
Ruokavalio
Suomen diabetesliitto on tuottanut Hyvinvoinnin poluilleen osion myös tyypin 2 diabetesta sairastavan ruokailutottumuksista.
Liikunta
Liikunnan katsotaan olevan tyypin 2 diabetesta sairastavalle erittäin tärkeää: lääkkeillä ei voida korvata sen laaja-alaista vaikutusta. Liikunta parantaa glukoositasapainoa ja vähentää sisäelimiä ympäröivää rasvaa sekä pienentää plasman triglyseridipitoisuutta tyypin 2 diabeetikolla, myös ilman painonlaskua. Lihasmassaa lisäävä liikunta parantaa elimistön insuliiniherkkyyttä. Jo muutama kyykky, punnerrus ja vatsalihasliike päivässä hyödyttävät diabetesta sairastava terveyttä. .
EASD:n ja ADA:n yhteinen diabeteksen nykyhoitoa käsitellyt vuoden 2022 konsensusraportti suositti
Suositusten voi katsoa olevan varsin yhtenevät suomalaisten suositusten kanssa.
Tomininlahti
thumb|270px|Togeansaarten (Togiansaarten) kartta. Tomininlahti on päiväntasaajalla Indonesian Itä-Intian saaristossa, sijaitseva merenlahti ja merialue, joka rajautuu etelässä, lännessä ja pohjoisessa Sulawesin saareen ja idässä Molukkienmeren länsirajaan. Kansainvälinen hydrografinen järjestö (IHO) listaa Tomininlahden omaksi merialueekseen.
Tyypin 2 diabetes
Lääkkeet
Jos elämäntapamuutokset eivät laske verensokeritasoa kylliksi, voidaan tyypin 2 diabeteksen hoitoon käyttää lääkkeitä. Suomessa yleisimmin käytetty lääke tyypin 2 diabetekseen on metformiini, jonka ohella saatetaan tarvittaessa käyttää muita diabeteslääkkeitä. DPP-4:n estäjiä käytetään niillä, joille metformiini ei sovi lääkkeeksi. Suomessa käytettyjä DPP-4:n estäjiä ovat alogliptiini, linagliptiini, saksagliptiini, sitagliptiini ja vildagliptiini. Muita Suomessa käytettyjä diabeteslääkkeitä ovat GLP-1:n johdannaiset (esimerkiksi liraglutidi, eksenatidi, dulaglutidi ja liksisenatidi), SGLT-2:n estäjät (esimerkiksi dapagliflotsiini ja empagliflotsiini), sulfonyyliureat (esimerkiksi glimepiridi ja glipitsidi), glinidit (esimerkiksi repaglinidi) ja glitatsonit (esimerkiksi pioglitatsoni). Insuliinia tai sen johdannaisia käytetään säännöllisesti vain vaikeasti oireilevien tyypin 2 diabeetikkojen kohdalla tai kertaluonteisesti akuutin hyperglykemian hoitoon.
Tomininlahti
Merialueelle sijoittuvista saarista suurin saariryhmä on nimeltään Togeansaaret (tai Togiansaaret), jossa toimii Togeansaarten kansallispuisto.
Tyypin 2 diabetes
Lääkkeet
Diabeteslääkkeet voivat aiheuttaa haittavaikutuksia. Eritoten glinidit, sulfonyyliureat ja insuliini tai sen johdannaiset voivat aiheuttaa liian alhaisen verensokeritason eli hypoglykemian.
Tyypin 2 diabeteksen liitännäissairauksia ehkäistään tarvittaessa esimerkiksi verenpainelääkkein, kolesterolilääkkein (esimerkiksi statiinit) ja asetyylisalisyylihapon avulla.
Muuta
Mikäli henkilö ei laihdu, saatetaan harkita lihavuusleikkausta osana diabeteksen hoitoa.
Esiintyvyys
Suomen Diabetesliiton mukaan tyypin 2 diabetesta potee noin 350 000 suomalaista ja tämän lisäksi noin 100 000 suomalaista potee tautia tietämättään. Tyypin 2 diabeteksen eri esiintyvyys seitsenkertaistui Suomessa vuosina 1976–2016. FinDM II -nimisen tutkimuksen mukaan tyypin 2 diabeteksen esiintyvyys Suomessa on likimain kaksinkertaistunut vuosina 1997–2007 ja miesten osuus tyypin 2 diabeetikoista on kasvanut hieman. Tutkimuksen mukaan 1997 tyypin 2 diabetestapauksia oli 138 337, joista naisia oli 55.9 %. 2007 tapauksia oli 245 257, joista 50.1 % oli naisia.
Kansainvälisen diabetesliiton (IDF) mukaan vuonna 2019 maailman 20–79-vuotiaasta väestöstä 9.3 % eli 463 miljoonaa henkilöä poti tyypin 2 diabetesta tai tyypin 1 diabetesta. IDF ennustaa osuuden olevan 9.2 % vuonna 2030 (578.4 miljoonaa diabeetikkoa) ja 9.6 % vuonna 2045 (700.2 miljoonaa diabeetikkoa). IDF:n tilastoissa ei ole eroteltu diabetestyyppejä toisistaan, mutta IDF arvioi tyypin 2 diabeteksen vastaavan valtaosaa diabetestapauksista.
FK Jenisei Krasnojarsk
Futbolnyi klub Jenisei Krasnojarsk on jalkapalloseura Krasnojarskin kaupungista. Seura pelaa kaudella 2018–2019 Venäjän korkeimmalla sarjatasolla Venäjän jalkapalloliigassa. Krasnojarsk pelaa kotiottelunsa Krasnojarskin keskusstadionilla. Seura on perustettu vuonna 1937.
Toivo Tarjanne
Toivo Tarjanne (8. helmikuuta 1893 Helsinki – 23. elokuuta 1988) oli suomalainen lakimies, joka toimi oikeuskanslerina ja korkeimman oikeuden presidenttinä.
Tarjanteen vanhemmat olivat arkkitehti Onni Tarjanne ja Margareta Josefiina "Iina" Veijola (8. lokakuuta 1865 Ii – 14. tammikuuta 1942 Helsinki). Tarjanne pääsi ylioppilaaksi 1912 ja valmistui filosofian kandidaatiksi 1914 ja mol. oik. kandidaatiksi 1921. Hän oli esittelijänä KHO:ssa 1930–1931, kauppa- ja teollisuusministeriön nuorempana hallitussihteerinä 1931–1932 ja vanhempana oikeuskanslerin sihteerinä 1932 sekä hoiti apulaisoikeuskanslerin ja oikeuskanslerin virkoja 1937–1941.
Tarjanne toimi Vaasan läänin maaherrana 1943–1944 ja oli syyttäjänä sotasyyllisyysoikeudenkäynnissä 1945–1946. Hän oli oikeuskanslerina 1944–1950 ja sen jälkeen korkeimman oikeuden presidenttinä 1950–1963. Tarjanne nimitettiin 22. lokakuuta 1953 hovioikeuksien aluerajoja pohtineen komitean puheenjohtajaksi.
Toivo Tarjanteen serkku oli lakimies Päivö Tarjanne.
Ahvenlammi (Hämeenlinna)
Ahvenlammi on Kanta-Hämeessä Hämeenlinnassa Könnölän kylän lähellä sijaitseva lampi.
Maantietoa
Lammen pinta-ala on 1,5 hehtaaria ja se on 200 metriä pitkä ja 100 metriä leveä. Lampi jää yhdessä muiden järvien kanssa Metsolanharjun ja Porttilanharjun sisältävän harjujakson eteläpuolelle. Sen rantaviivan pituus on 500 metriä ja sen rannat ovat suota.
Vesistösuhteet
Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajoen valuma-alue kuuluu. Lammen vedenpinnan korkeus on 132,7 metriä mpy. Lampeen on johdettu kuusi lyhyttä suo-ojaa. Niiden kautta Ahvenlammi on kytketty Väärälammiin johtavaan tulo-ojaan.
Luontoarvoja
Lampi sijaitsee Metsolanharjun luoteisoien lehtojensuojelualueella. Suojeltuja ovat vain lammen rannat, mutta lampi on vapaa suojelusta.
Länsi-Kreikka
Länsi-Kreikka eli Länsi-Kreikan alue (Περιφέρεια Δυτικής Ελλάδας, Periféreia Dytikís Elládas) on yksi Kreikan aluehallinnon kolmestatoista alueesta. Se kuuluu Peloponnesoksen, Länsi-Kreikan ja Jooniansaarten hajautetun hallinnon alueeseen ja sen pääkaupunki on Patras.